Liviyada gollandiyalik jurnalist halok bo‘ldi

Liviyaning Sirt shahrida gollandiyalik fotojurnalist Jeron Orlemans halok bo‘ldi, deya xabar bermoqda “Korrespondent.net” Belgiyaning jurnalist faoliyat yuritgan Knack gazetasiga tayanib.

Nashr yozishicha, Orlemansning vafoti haqida Liviyada u bilan birga bo‘lgan muharrir Joani le Riyke ma’lum qilgan.
Jurnalist halok bo‘lgan vaziyat haqida aniq tafsilotlar hozircha yo‘q, u snayper tomonidan o‘ldirilgani taxmin etilmoqda.
Nashr ta’kidlashicha, 2012-yilda Orlemans Suriyada jihodchilar tomonidan o‘g‘irlab ketilgan.